Ritratt meħud mix-xandira diretta fuq it-TV  Read in English . Christian Eriksen, player għat-tim Daniż, waqa' mal-art waqt waħda mill-ewwel logħbiet tal-Euro 2020. Il-UEFA ikkonfermat li huwa qiegħed jittieħed l-isptar għal-kura. Huwa qiegħed stabbli, u l-logħba se tkompli fit-8.30pm. Hekk kif l-udjenza rrealizzat dak li ġara, stretcher ġie msejjaħ immedjatament mir-referee Anthony Taylor. Eriksen deher li ħass ħażin hekk kif kien se jwaddab il-ballun. Ma kien hemm ħadd iktar madwaru. Il-midja internazzjonali irrappurtat li l-istaff mediku qed jeżaminah, b'xi sorsi jgħidu li qed iwettqu CPR. Hemm ħafna dehriet inkwetati mill-plejers Daniżi. Il-plejers tal-Finlandja telqu mill-grawnd u marru fiż-żona tal-kamra tat-tibdil. L-istaff mediku għadu qed jaħdem fuq Christian Eriksen. Folji qed jinżammu madwar il-plejer hekk kif ikomplu x-xogħol tagħhom. Sħabu ffurmaw tarka madwaru, filwaqt li l-partitarji ġewwa l-istadium baqgħu b'ħalqhom miftuħ, b'xi wħud bid-dmugħ. Plejers Daniżi baqgħu fil-grawnd hekk kif it-tobba attendew lil Eriksen. The UEFA EURO 2020 match in Copenhagen has been suspended due to a medical emergency. — UEFA (@UEFA) June 12, 2021 L-UEFA ikkonfermat li l-logħba kienet sospiża uffiċjalment minħabba "emerġenza medika". Iktar tard, ikkonfermat ukoll li wara l-emerġenza medika li involviet il-plejer tad-Danimarka Christian Eriksen, saret laqgħa ta' kriżi maż-żewġ timijiet u l-uffiċjali tal-partita. Aktar informazzjoni se tiġi kkomunikata fis-7.45pm. Il-UEFA ikkonfermat li l-logħba se tkompli fit-8.30pm.